Tres la muerte de Simeón, la decadencia de l'autoridá real, les lluches dinástiques y los ataques esteriores de pueblos como los maxares y pechenegos fueron minando al estáu búlgaru, que foi conquistáu pol emperador Basilio II, llamáu Bulgaróctonos («matador de búlgaros») ya incorporáu al Imperiu bizantín. Bulgaria permanecería so l'autoridá de Constantinopla mientres casi dos sieglos, ente 1018 y 1185.